**Բրիտանի Մերֆի** (անգլ.՝ Brittany Murphy, նոյեմբերի 10, 1977(1977-11-10), Ատլանտա, Ջորջիա - դեկտեմբերի 20, 2009(2009-12-20)[…], Լոս Անջելես, Կալիֆոռնիա, ԱՄՆ), ամերիկացի դերասանուհի և երգչուհի։ 2002 թվականին «Երիտասարդ Հոլիվուդ» մրցանակի դափնեկիր է։

Կենսագրություն
--------------

Բրիտանի Էնն Բերտոլոտին ծնվել է 1977 թվականի նոյեմբերի 10-ին Շերոն Մերֆիի (կիսով չափ իռլանդուհի, կիսով չափ արևելաեվրոպական հրեուհի) և Անջելո Բերտոլոտիի (իտալա-ամերիկյան ծագումով) ընտանիքում, Ատլանտա քաղաքում, Ջորջիայի նահանգ և մեծացել է Նյու Ջերսիի մոտակայքում։ Այն բանից հետո, երբ Բրիտանիի ծնողները բաժանվում են, երբ նա երկու տարեկան էր, ապագա դերասանուհին վերցնում է մորական ազգանունը։ Արդեն 9 տարեկան հասակում նա սկսում է խաղալ տեղական թատրոնում, իսկ 13 տարեկանում ստորագրում է առաջին դերասանական պայմանագիրը դերասանական գործակալության հետ և սկսում է նկարահանվել հեռուստատեսային գովազդներում։ Նույն տարիքում, մոր հետ միասին, Բրիտանին տեղափոխվում է Կալիֆորնիա, որտեղ դեր է ստանում «Blossom» հեռուստատեսային շոուում։ Հետագայում, հեռուստատեսությունում մի ամբողջ շարք դերերից հետո, Մերֆին սկսում է շատ հաջողակ դերասանական կինոկարիերա, նկարահանվելով ինչպես անկախ կինոյում, այնպես էլ ստուդիաների նախագծերում, ինչպես դրամայում, այնպես էլ կատակերգություններում։

Մեծ կինոյում Մերֆիի համար դեր-ճեղքում է հանդիսանում Թեա Ֆրեյզերի դերը «Անհասկացողները» («Clueless», 1995 թվական) երիտասարդական կատակերգությունում, որտեղ նա խաղում է Ալիսիա Սիլվերսթոունի մարմնավորած գլխավոր հերոսուհու դասընկերուհու և ընկերուհու կերպարը։ 1998 թվականին, «Դևիդ և Լիզա» («David and Lisa») հեռուստիատեսային դրամայում գլխավոր հերոսուհու դերակատարման համար, Բրիտանին անվանակարգվում է «Young Artists Awards» մրցանակի։

Մերֆին շատ է նկարահանվել և կինոյում և հեռուստատեսությունում։ Առավել հայտնի աշխատանքներից են հանդիսանում Դեյզի Ռենդոունի դերը՝ հոգեկան հիվանդների կլինիկայի հաճախորդուհու, «Ընդհատված կյանք» («Girl, Interrupted», 1999 թվական) դրամայում, որտեղ Մերֆին խաղում է Վայնոնա Ռայդերի և Անջելինա Ջոլիի հետ միասին և Էլիզաբեթ Բոռոուզի դերը, կրկին հոգեբուժական կլինիկայի հաճախորդուհու, «Մի ասա ոչ մի խոսք» («Don't Say a Word», 2001 թվական) թրիլերում, որտեղ նրա խաղընկերն է հանդիսանում Մայքլ Դուգլասը։

2002 թվականին Մերֆին արժանանում է «Երիտասարդ Հոլլիվուդ» մրցանակի։

Մերֆին ելույթ է ունենում Իրաքում, ամերիկյան զորքի առջև, 2003 թվականի հունիս
«Մի ասա ոչ մի խոսք» թրիլերից հետո Մերֆին խաղում է հերոսուհիներ «Ութերորդ մղոն» («8 Mile», 2002 թվական), «Նորապսակները» («Just Married», 2003 թվական), «Քաղաքային աղջիկներ» («Uptown Girls», 2003 թվական) կինոնկարներում։ Արդեն 1990-ական թվականների սկզբներին նա որպես մեներգչուհի ելույթ էր ունենում սեփական «Blessed Soul» ռոք խմբում։ Այդ խմբի ստեղծագործությունները և Բրիտանիի ձայնը կարելի է լսել «Ընդհատված կյանք» (1999) և «Ճանապարհորդություն տղաների հետ ավտոմեքենայով» (2001) ֆիլմերի սաունդտրեկներում։
2010 թվականին նախատեսված է Բրիտանի Մերֆիի մասնակցությամբ չորս ֆիլմերի թողարկում։

Անձնական կյանք
--------------

Բրիտանի Մեֆիի անձնական կյանքը սերտ կապված է եղել կինոյի հետ։ Դեռևս դպրոցում նա հանդիպել է Ջոնաթան Բրենդիսի հետ (1996-2003 թվականներ), «SeaQuest DSV» (1993 թվական) հեռուստասերիալի երիտասարդ աստղի հետ, հետագայում նա ևս նկարահանվել է այդ սերիալում։ ասում են, որ «Ութերորդ մղոն» ֆիլմի նկարահանումների ժամանակ նա հանդիպել է Էմինեմի հետ։ Սակայն, արդեն այդ ֆիլմի վրա աշխատանքների ավարտից հետո, նրան սերտ հարաբերություններ են կապում Էշթոն Քաթչերի հետ։ Նրանց ամենուրեք միասին էին տեսնում, նրանք դիտվում էին լիակատար երջանիկ զույգ և նրանց ընդհանուր ընկերները ենթադրում էին, որ գործը գնում է դեպի ամուսնություն։ Սակայն, անսպաելի, Էշթոնը հանկարծ հայտնվում է Դեմի Մուրի փեսացուի կարգավիճակում։ Մերֆին ծանր է տանում Քաթչերի հետ բաժանումը։

2007 թվականի մայիսին դերասանուհին ամուսնանում է սցաներիստ Սայմոն Մոնջեկի (1970-2010 թվականներ) հետ՝ մասնավոր հրեական արարողությունում։

Մահ
---

Մերֆին մահանում է 2009 թվականի դեկտեմբերի 20-ին, 32 տարեկան հասակում, Լոս Անջելեսի իր սեփական տանը, սրտի կաթվածից։

Դերասանուհու մայրը հայտնաբերում է նրան անգիտակից վիճակում, լոգարանում։ Կանչով ժամանած «Շտապ Օգնության» բժիշկները արձանագրում են սրտի կանգ։ Բոլոր փորձերը տանը և կլինիկայի ճանապարհին վերակենդանացնելու Մերֆիին, ապարդյուն են անցնում։ Բրիտանի Մերֆին տեղափոխվում է «Սինայան Մայրիներ» բժշկական կենտրոն (անգլ.՝ Cedars-Sinai Medical Center), որտեղ եզրակացություն է կազմվում, որ նա մահացել է սրտային անբավարարությունից։

Իմանալով Մերֆիի մահվան մասին, Էշթոն Քաթչերը գրում է իր բլոգում. «Այսօր աշխարհը կորցրեց լույսի ճառագայթ։ Իմ խորին ցավակցությունները Բրիտանիի ընտանիքին, նրա ամուսնուն և նրա ցնցող մայրիկ Շերոնին… Կտեսնվենք մյուս կողմում, փոքրիկ»։ «People» ամսագիրը մեջբերում է դերասանուհի Ջեսիկա Սիմփսոնի խոսքերը. «Բրիտանի Մերֆին եղել է արևային ճառագայթ, իսկ նրա ժպիտը ուղղակի վարակիչ էր»։

Ըստ Մերֆիի ամուսնու, այժմ արդեն հանգուցյալ Սայմոնի, խոսքերի, նա կանխազգում էր մահը. «Մահվանից մի քանի օր առաջ Բրիտանին հիվանդանում է և մենք խնդրում ենք նրա մայրիկին գալ մեր մոտ։ Շերոնը նրա համար արգանակ է բերում և նստում է նրա անկողնու մոտ։ Երբ Բրիտանին քնում է, մենք նրա մոր հետ խոհանոցում զրուցում էին մեր տեղոփոխման և երեխաներ ունենալու մասին։ Մենք, կնոջս հետ միասին, սկսել էինք ընտրել անուններ ապագա երեխաների համար։ Երբ Բրիտանին արթնանում է, նրան չէր բավականացնում օդը։ Մայրը նրան առաջարկում է դուրս գալ փողոց։ Այնտեղ Բրիտանին ասում է նրան. «Մայրիկ ես մահանում եմ։ Ես սիրում եմ քեզ»»։

Մերֆին հուղարկավորված է Հոլիվուդյան բլուրներում, 2009 թվականի դեկտեմբերի 24-ին։

Դատաբժշկական փորձագետները, որոնք անց էին կացնում բոլոր անհրաժեշտ փորձաքննությունները, հայտնում են, որ դերասանուհու սրտի կանգի պատճառ է հանդիսացել թոքերի բորբոքումը և երկաթասակավության անեմիայի պատճառով դեղորայքի գերչափաքանակի հետ կապված բարդացումները։

Լոս Անջելեսի առողջապահության դեպարտամենտը ենթադրում է, որ դերասանուհու մահվան պատճառ է հանդիսացել սունկը, որը առաջացրել է թոքերի բորբոքում։ Այդ ենթադրությունը դառնում է գլխավորը, երբ բժիշկները արձանագրում են, որ դերասանուհու ամուսինը նույնպես մահացել է թոքերի բորբոքումից։ Հենց ամուսինների մահվան հանգամանքների նմանությունը վարկածը, որը հրապարակվում է ԶԼՄ-ներում, սնկային վարակի վերաբերյալ, այն դարձնում են հիմնական։ Այնուամենայնիվ, կորոների ծառայության պաշտոնական ներկայացուցիչը հայտարարում է, որ չկա ոչ մի պատճառ ենթադրելու, որ դերասանուհու մահվան պատճառ կարող է հանդիսանալ սնկային բորբոքումը։ Հանգուցյալի մայրը սնկային բորբոքման վարկածը անվանում է անհեթեթ և հայտնում, որ նրա դստեր տունը նույնիսկ չի հետազոտվել սնկային վարակման առիթով

Բրիտանիի հայրը՝ Անջելոն, պահանջում է գործի վերանայում։ 2013 թվականի նոյեմբերի 18-ին հայտարարվում է, որ Մերֆիի մազերի, արյան նմուշի և մաշկի անկախ հետազոտությունների արդյունքում հայտնաբերվել է 10 ծանր մետաղի առկայություն, որը խոսում է այն մասին, որ նա, հնարավոր է, կարող է սպանված լինել դրանցով թունավորման միջոցով։

Հիշատակը
--------

2010 թվականի փետրվարին, Բրիտանիի մայրը և նրա ամուսին Սայմոն Մոնջեկը, հիմնադրում են «Brittany Murphy Foundation» բարեգործական հիմնադրամը, ի հիշատակ դերասանուհու։ Այդ հիմնադրամի միջոցները պատք է ուղղվեն ոչ լիարժեք ընտանիքներից երեխաներին դերասանական վարպետության և արվեստի ուսուցման համար։

2014 թվականին կանանց Lifetime մալուխային ալիքը նկարահանում է «Բրիտանի Մերֆիի պատմությունը» հեռուստաֆիլմը, որում գլխավոր դերը կատարում է Ամանդա Ֆուլերը։

Ֆիլմագրություն
--------------

| Թվական | Անվանում | Բնօրինակ անվանում | Կերպար |
| --- | --- | --- | --- |
| 1991 | Մերֆի Բրաուն | Murphy Brown | Ֆրենկի քույրը |
| 1992 |  | Kids Incorporated | Սելեստա |
| 1991-1992 |  | Drexell's Class | Բրենդա Դրեքսել |
| 1992 | Պարկեր Լյուիսը չի կարող պարտվել | Parker Lewis Can’t Lose | Էնջի |
| 1993 | Ընտանիքի հույսը | Family Prayers | Էլիս |
| 1993 | Համարյա գլխավոր | Almost Home | Մոլի Մորգան |
| 1993 | Բլոսոմ | Blossom | Ուենդի |
| 1994 | Ֆրեյզեր | Frasier | Օլսեն |
| 1994 | Երեկույթ հինգի համար | Party of Five | Էբբի |
| 1994-1995 | Քույրիկ, քույրիկ | Sister, Sister | Սառա |
| 1995 | Անհասկացողները | Clueless | Թեա Ֆրեյզեր |
| 1995 | Պատանին ճանաչում է աշխարհը | Boy Meets World | Տրինի |
| 1995 | Մարշալ | The Marshal | Լիզի Ռոտ |
| 1995 | Ստորջրյա ոդիսական | SeaQuest DSV | Կրիստին վան Կեմպ |
| 1995 | Մեկ սպանություն | Murder One | Դիանա Կարսոն |
| 1996 | Մայրուղի | Freeway | Ռոնդա |
| 1996 | Կրկնակի պատիժ | Double Jeopardy | Ջուլիա Մարիա Նյուման |
| 1996 | Խուզարկու Նեշ Բրիջես | Nash Bridges | Կերրի |
| 1996 | Անհասկացողները | Clueless | Ժասմին |
| 1997 | Թմրալիքներում | Bongwater | Մերի |
| 1997 | Դրայվ | Drive | Դելիվերենս |
| 1998 | Մարգարեություն 2 | The Prophecy II | Իզզի |
| 1998 | Փյունիկ | Phoenix | Վերոնիկա |
| 1998 | Զակ և Ռեբա | Zack and Reba | Ռեբա |
| 1998 | Դևիդ և Լիզա | David and Lisa | Լիզա |
| 1999 | Դիվային թվաբանություն | The Devil’s Arithmetic | Ռեվկա |
| 1999 | Մահացու գեղեցկուհիները | Drop Dead Gorgeous | Լիզա Սվենսոն |
| 1999 | Ընկնող երկինք | Falling Sky | Էմիլի |
| 1999 | Ընդհատված կյանք | Girl, Interrupted | Դեյզի Ռենդոն |
| 2000 | Արգելված սեր | Common Ground | Դորոտի Նելսոն |
| 2000 | Թրիկսի | Trixie | Ռուբի |
| 2000 | Հրեշտակները | Angels! | բուժքույր Բելոուս |
| 2000 | Սպանություն Չերրի Ֆոլկսում | Cherry Falls | Ջոդի Մարկեն |
| 1999-2000 | Պեպեր Էնն | Pepper Ann |  |
| 2000 | Լսումներ | The Audition | Դանիելա |
| 2001 | Նյու Յորքի փողոցները | Sidewalks of New York | Էշլի |
| 2001 | Ամառային խաղեր | Summer Catch | Դիդի մալիգան |
| 2001 | Մի ասա ոչ մի խոսք | Don't Say a Word | Էլիզաբեթ Բորոուզ |
| 2001 | Ուժեղ կին | Riding in Cars with Boys | Ֆեյ Ֆորեստեր |
| 2002 | Բարձրագույն պիլոտաժ | Spun | Նիկի |
| 2002 |  | Something in Between | Սկայ |
| 2002 | Ութերորդ մղոն | 8 Mile | Ալեքս |
| 2003 | Նորապսակները | Just Married | Սառա Լիզակ |
| 2003 | Քաղաքային աղջիկներ | Uptown Girls | Մոլի Գան |
| 2003 | Բրդոտ հատուկ ջոկատայիններ | Good Boy! | Նելլի |
| 2004 | Փոքրիկ սև գիրք | Little Black Book | Սթեյսի |
| 2005 |  | Getting Up: Contents Under Pressure | Կարեն Լայթ |
| 2005 | Մեղքերի քաղաքը | Sin City | Շելլի |
| 2005 | Անհաջողակը | Neverwas | Մեգի Բլեյք |
| 2006 | Տղաների հավաքույթ | The Groomsmen | Սյու |
| 2006 | Սեր և այլ աղետներ | Love and Other Disasters | Էմիլի Ջեքսոն |
| 2006 | Մահացած աղջիկ | The Dead Girl | Կրիստա |
| 2006 | Արա ոտքեր | Happy Feet | Գլորիա |
| 2006 | Արա ոտքեր | Happy Feet | Գլորիա |
| 2008 | Ցամաքի աղջիկներ | The Ramen Girl | Էբբի |
| 2008 | Ֆուտուրամա։ Գազան միլիարդավոր մեջքով | Futurama: The Beast with a Billion Backs | Կոլին Օ Հալալան |
| 2009 | Մահվան գիծը | Deadline | Էլիս |
| 2009 | Սպանություն ժառանգությամբ | Tribute | Սիլա ՄակԳոուեն |
| 2009 | Դեմ առ դեմ միջանցքում | Across the Hall | Ջուն |
| 1997-2009 | Բլրի արքան | King of the Hill | Լուեն Պլատեր/Ջոզեֆ Գրիբլ |
| 2009 | Մեգաջարդում | MegaFault | Էմի Լեյն |
| 2010 | Անզուսպը | Abandoned | Մերի |
| 2014 | Ցույց մի տուր | Something Wicked | Սյուզան |

Աղբյուրներ
----------

* 
* 
* 
*

Ծանոթագրություններ
------------------

1. 1 2 3 4  *Bibliothèque nationale de France* data.bnf.fr (ֆր.): տվյալների բաց շտեմարան — 2011.
2. 1 2 3 4  Internet Broadway Database — 2000.
3. 1 2
4. ↑  *Pas L. v.* Genealogics — 2003.
5. ↑  По Бриттани Мерфи прочитали Кадиш
6. ↑  Brittany Murphy Dies - *20 декабря 2009* (անգլ.)
7. ↑  Lenta.ru - В США скончалась актриса Бриттани Мерфи - *21 декабря 2009*
8. ↑  «Саймон Монджек: «Бриттани предчувствовала свою смерть!»». Արխիվացված է օրիգինալից 2014 թ․ օգոստոսի 14-ին. Վերցված է 2015 թ․ օգոստոսի 24-ին.
9. ↑  Эксперты назвали причины смерти Бриттани Мерфи
10. ↑  «Смерть актрисы Бриттани Мерфи и ее мужа спровоцировал грибок, заразивший дом, в котором жила Бритни Спирс». Արխիվացված օրիգինալից 2012 թ․ փետրվարի 19-ին. Վերցված է 2010 թ․ հուլիսի 26-ին.
11. ↑  Alan Duke (2010 թ․ հուլիսի 26). «Coroner: No indication mold killed Brittany Murphy or Simon Monjack» (անգլերեն). CNN. Արխիվացված օրիգինալից 2012 թ․ փետրվարի 19-ին. Վերցված է 2011 թ․ հուլիսի 10-ին.
12. ↑  Sara Hammel (2010 թ․ հուլիսի 26). «Brittany Murphy's Mother Calls Toxic Mold Reports 'Absurd'» (անգլերեն). people.com. Արխիվացված օրիգինալից 2012 թ․ փետրվարի 19-ին. Վերցված է 2011 թ․ հուլիսի 10-ին.
13. ↑  «Brittany Murphy Murdered? New Evidence Of Possible Posioning». Արխիվացված է օրիգինալից 2015 թ․ հուլիսի 19-ին. Վերցված է 2015 թ․ օգոստոսի 24-ին.
14. ↑  «О фонде «Brittany Murphy Foundation»». Արխիվացված է օրիգինալից 2010 թ․ ապրիլի 13-ին. Վերցված է 2015 թ․ օգոստոսի 24-ին.
15. ↑  Bryn Elise Sandberg (12 августа 2014). «Lifetime to Air Brittany Murphy Biopic». *The Hollywood Reporter*. Վերցված է 2014 թ․ օգոստոսի 13-ին.